wannaphong/clean_thaiwikipedia huggingface dataset:
# ลิพชตัท
ลิพชตัท  เป็นเมืองชนบทในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ทางตะวันออกของนครดอร์ทมุนท์ราวหกสิบกิโลเมตร ตั้งอยู่ในแอ่งเขาลิพเพอ ใจกลางเมืองมีแม่น้ำลิพเพอไหลผ่าน ปัจจุบันมีประชากรราวหกหมื่นเจ็ดพันคน

ลิพชตัทก่อตั้งเมื่อ ค.ศ. 1168 โดยแบร์นฮาร์ทที่ 2 แห่งลิพเพอ ในต้นคริสตศตวรรษที่ 13 ลิพชตัทมีประชากรราว 2,700 คน ใน ค.ศ. 1523 ลิพชตัทจัดตั้งพันธมิตรการป้องกันทางทหารร่วมกับเมืองอื่นอย่างออสนาบรึค, ดอร์ทมุนท์, เซิสท์ และมึนส์เทอร์
# โทโนโช (จังหวัดคางาวะ)
โทโนโช  เป็นเมืองที่ตั้งอยู่ในอำเภอโชซุ จังหวัดคางาวะ ประเทศญี่ปุ่น ตั้งอยู่บนเกาะโชโดชิมะในทะเลในเซโตะ อาณาเขตของเมืองนี้จะรวมไปถึงเกาะเบ็นเต็น เกาะนากาโยะ และเกาะโอโยะ

ณ วันที่ 1 กุมภาพันธ์ 2012 โทโนโชมีประชากรประมาณ 14,810 คน 6,222 ครัวเรือน ความหนาแน่นประชากร 199.11 คนต่อตารางกิโลเมตร และมีพื้นที่ทั้งหมด 74.38 ตารางกิโลเมตร

เมืองนี้เป็นที่รู้จักกันอย่างแพร่หลายจากการที่เป็นสถานที่ในมังงะและอนิเมะเรื่อง แกล้งนัก รักนะรู้ยัง รวมถึงเป็นบ้านเกิดของผู้เขียนมังงะเรื่องนี้อีกด้วย

 สถานที่ที่มีชื่อเสียง 
 เอนเจิลโรด (Angel Road, エンジェルロード) - สันทรายยาว 500 เมตรที่เชื่อมระหว่างเกาะใหญ่โชโดชิมะกับเกาะเล็ก ๆ สามเกาะทางตอนใต้ของเมือง โดยเป็นทางเชื่อมชั่วคราวในช่วงน้ำลด
 ศาลเจ้าคาชิมาเมียว
 โรงเรียนมัธยมต้นโทโนโช เมืองโทโนโช
 ศาลเจ้าทามามิตสึ
 หอสมุดกลางเทศบาลเมืองโทโนโช

 บุคคลที่มีชื่อเสียง 
 โซอิจิโร ยามาโมโตะ (山本 崇一朗) - นักวาดการ์ตูนชาวญี่ปุ่นและผู้สร้าง แกล้งนัก รักนะรู้ยัง

 ภาพ
# ช็อง แฮ-อิน
ช็อง แฮ-อิน (เกิด 1 เมษายน ค.ศ. 1988) เป็นนักแสดงชาวเกาหลีใต้ เขาปรากฏเป็นครั้งแรกในมิวสิกวีดีโอเพลง "โมยา" ของเอโอเอแบล็กเมื่อ ค.ศ. 2013 ก่อนเปิดตัวอย่างเป็นทางการผ่านละครโทรทัศน์เรื่อง คำสาปร้าย วิวาห์รัก ในปีถัดมา เขาเริ่มมีชื่อเสียงจากบทสมทบในเรื่อง ลิขิตฝันฉันและเธอ และ ฟ้าพลิก ชีวิตยังต้องสู้ ช็องได้รับบทนำครั้งแรกเมื่อ ค.ศ. 2018 ในเรื่อง สื่อในสายฝน  และยังได้รับการยอมรับจากบทนำของเขาในเรื่อง D.P. หน่วยล่าทหารหนีทัพ

 ผลงานการแสดง 
 ภาพยนตร์ 
ปีเรื่องบทบาทหมายเหตุ อ้างอิงเดอะยูธ พัก มัน-แจหัวใจรักไม่หมดไฟ คิม ซ็อง-ชิล (วัยหนุ่ม)เดอะมูนออฟโซล จี พย็อง ภาพยนตร์สั้นเดอะคิงส์เคสโน๊ตฮึก-อุนคอนสไปเรซี: เอจออฟรีเบลเลียน คิม โฮฮึง-บู: เดอะเรโวลูชันนิส พระเจ้าฮ็อนจงแห่งโชซ็อนคลื่นรักสื่อใจ ชา ฮย็อน-อูสตาร์ต-อัป อู ซัง-พิลพีวอนฮาโมนี: เดอะบีกินนิงออฟอะนิวเวิลด์ ฮัน แขกรับเชิญ

 ละครโทรทัศน์ 
ปีเรื่องบทบาท เครือข่าย อ้างอิง คำสาปร้าย วิวาห์รัก ชเว คัง-อิน	ทีวีโชซ็อนซัมชองซา 3 ทหารเสือคู่บัลลังก์ อัน มิน-ซอทีวีเอ็น เทพบุตรแวมไพร์ จู ฮย็อน-อูเคบีเอส 2 Reply วันวาน 1988โบ-ย็อง (รับเชิญ ตอนที่ 13)ทีวีเอ็นเยห์แดตส์เดอะเวย์อิตอิส ยู เซ-จุนเอสบีเอสก็อบลิน คำสาปรักผู้พิทักษ์วิญญาณ ชเว แท-ฮี (รับเชิญ ตอนที่ 7–8) ทีวีเอ็นไนต์ไลต์ ทักเอ็มบีซีลิขิตฝันฉันและเธอ ฮัน อู-ทัก เอสบีเอส ฟ้าพลิก ชีวิตยังต้องสู้ หัวหน้ายู ทีวีเอ็น สื่อในสายฝน ซอ จุน-ฮีเจทีบีซี สายใยคืนใบไม้ผลิ ยู จี-โฮ เอ็มบีซี เสี้ยวหัวใจยังไงก็เป็นเธอ มุน ฮา-ว็อน ทีวีเอ็นสโนว์ดรอป อิม ซู-โฮ เจทีบีซี

 เว็บซีรีส์ 
 ปี ชื่อ เครือข่าย บทบาท หมายเหตุ  2021 D.P. หน่วยล่าทหารหนีทัพ เน็ตฟลิกซ์ อัน จุน-โฮ ฤดูกาลที่หนึ่ง 

 รายการโทรทัศน์ 
 ปี ชื่อ เครือข่าย บทบาท  อังกฤษ เกาหลี 2019–2020 ช็อง แฮ-อิน ทราเวลล็อก 정해인의 걸어보고서 เคบีเอส 2 ตนเอง  2021 เฮาส์ออนวีลส์ 3 바퀴 달린 집ทีวีเอ็น แขกรับเชิญ ตอนที่ 11

 รางวัลและการเสนอชื่อ 
ปีรางวัลสาขาผู้รับผล2016 เอสบีเอสดราม่าอะวอดส์ ครั้งที่ 24 รางวัลดาราหน้าใหม่เยห์แดตส์เดอะเวย์อิตอิส 2017 เอสบีเอสดราม่าอะวอดส์ ครั้งที่ 25 รางวัลดีเด่น ประเภทนักแสดงชายในละครวันพุธ–พฤหัสบดีลิขิตฝันฉันและเธอ 2018แพ็กซังอาตส์อะวอดส์ ครั้งที่ 54 นักแสดงชายยอดนิยม (โทรทัศน์)อาตส์ เอแพนสตาร์อะวอดส์ ครั้งที่ 6 รางวัลดีเด่น ประเภทนักแสดงชายในมินิซีรีส์สื่อในสายฝน เค-สตาร์อะวอด  เดอะโซลอะวอดส์ ครั้งที่ 2 นักแสดงชายหน้าใหม่ยอดเยี่ยม (โทรทัศน์) ป็อปปูลาริตีอะวอร์ด (โทรทัศน์)  รางวัลศิลปินกระแสเกาหลี  เอเชียอาร์ติสต์อะวอดส์ ครั้งที่ 3 ศิลปินแห่งปี ตนเอง เอเชียทาเลนต์  การแสดงอารมณ์ยอดเยี่ยม 2019 เอเชียอาร์ติสต์อะวอดส์ ครั้งที่ 4 ไอคอนยอดเยี่ยม  เอเอเอโพเทนเชียล (นักแสดง) เอ็มบีซีดราม่าอะวอดส์ ครั้งที่ 19 รางวัลใหญ่สายใยคืนใบไม้ผลิ  รางวัลดีเด่นสูงสุด ประเภทนักแสดงชายในละครวันพุธ–พฤหัสบดี  เทศกาลภาพยนตร์ลอนดอนอีสต์เอเชีย 2019 ป็อปปูลาริตีอะวอร์ดคลื่นรักสื่อใจ บลูดรากอนฟิล์มอะวอดส์ ครั้งที่ 40นักแสดงชายหน้าใหม่ยอดเยี่ยม  ซีน 21 อะวอดส์นักแสดงชายหน้าใหม่ยอดเยี่ยม 2020แพ็กซังอาตส์อะวอดส์ ครั้งที่ 56นักแสดงชายหน้าใหม่ยอดเยี่ยม (ภาพยนตร์) แกรนด์เบลล์อะวอดส์ ครั้งที่ 56 นักแสดงชายหน้าใหม่ยอดเยี่ยม  รางวัลศิลปะภาพยนตร์ช็อนซา ครั้งที่ 25  บูอิลฟิล์มอะวอดส์ ครั้งที่ 29
# เรวัด
เรวัด  เป็นหมู่บ้านในแคว้นซุฆด์, ภาคเหนือของประเทศทาจิกิสถานFalling Rain gazetteer ซึ่งเป็นส่วนหนึ่งของจาโมอัตอูร์เมตันในเขตอัยนีVillage Revad, tojkiston.ucoz.ru
# วาชัน (ประเทศทาจิกิสถาน)
วาชัน  เป็นหมู่บ้านในแคว้นซุฆด์, ภาคเหนือของประเทศทาจิกิสถานSatellite map at Maplandia.com ซึ่งเป็นส่วนหนึ่งของจาโมอัตอูร์เมตันในเขตอัยนี
# สมาคมการค้าพลังสยาม
สมาคมการค้าพลังสยาม  เป็นสมาคมการค้าที่เกิดจากความร่วมมือกันของ 3 กลุ่มธุรกิจการค้าในย่านสยาม คือ บริษัท เอ็มบีเค จำกัด (มหาชน) ผู้ดูแลศูนย์การค้าเอ็มบีเคเซ็นเตอร์, บริษัท สยามพิวรรธน์ จำกัด ผู้ดูแลศูนย์การค้าสยามพารากอน, สยามเซ็นเตอร์, และสยามดิสคัฟเวอรี และกลุ่มธุรกิจภายในสยามสแควร์ ภายใต้การกำกับดูแลของสำนักงานจัดการทรัพย์สิน จุฬาลงกรณ์มหาวิทยาลัย เพื่อร่วมกันพัฒนาย่านสยามให้เป็นย่านการค้าปลีกระดับโลก เป็นจุดหมายปลายทางหลักสำหรับการท่องเที่ยวของทั้งชาวไทยและชาวต่างประเทศ ตลอดจนส่งเสริมภาพลักษณ์ของย่านสยาม ในฐานะย่านการค้าใจกลางเมือง ที่ผสมผสานความเป็นศูนย์การค้าระดับโลก วัฒนธรรม และความบันเทิงไว้อย่างครอบคลุม สะท้อนแนวคิด "มหานครแห่งความทันสมัยที่หลากหลาย" (The Metropolis of Diverse Modernity) ซึ่งจะช่วยดึงนักท่องเที่ยวให้เข้ามาท่องเที่ยวมากขึ้นจากวันละกว่า 550,000 คน เป็นวันละกว่า 650,000 คน และร่วมมือกับผู้ประกอบการเพื่อขับเคลื่อนให้เกิดการลงทุนในย่านสยาม รองรับการเปิดประชาคมเศรษฐกิจอาเซียน

สมาคมการค้าพลังสยามก่อตั้งขึ้นเมื่อวันที่ 30 กันยายน พ.ศ. 2558 ในลักษณะของกลุ่มการค้านาม พันธมิตรพลังสยาม โดยมีพิธีลงนามความร่วมมือที่หอศิลปวัฒนธรรมแห่งกรุงเทพมหานคร โดยมีกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬาในขณะนั้น เป็นประธานในพิธี ก่อนจะยกระดับขึ้นและจดทะเบียนจัดตั้งเป็นสมาคมการค้าเมื่อวันที่ 22 มกราคม พ.ศ. 2559 ปัจจุบันมีสุเวทย์ ธีรวชิรกุล ประธานเจ้าหน้าที่บริหารและกรรมการผู้อำนวยการของเอ็มบีเค เป็นนายกสมาคม

 จุดมุ่งหมาย 

 เชื่อมโยงเครือข่ายของพันธมิตรการค้าในย่านสยาม ตั้งแต่แยกเฉลิมเผ่า ผ่านแยกปทุมวัน ไปจนถึงแยกเจริญผลและสะพานหัวช้าง
 สร้างความแข็งแกร่งในการแข่งขันทางการค้าให้กับย่านสยาม เพื่อยกระดับย่านสยามให้เป็นศูนย์กลางเศรษฐกิจที่สำคัญและของกรุงเทพมหานครตลอดเวลา
 อนุรักษ์และส่งเสริมศิลปวัฒนธรรม ผ่านแผนการพัฒนาการลงทุน และกิจกรรมทางการตลาด เพื่อให้ย่านนี้สามารถครองใจนักท่องเที่ยวทั้งชาวไทยและชาวต่างชาติได้อย่างต่อเนื่อง

 ศูนย์การค้าในความร่วมมือ 

 วันสยาม เป็นเครื่องหมายการค้าที่สยามพิวรรธน์ใช้เรียกกลุ่มศูนย์การค้าของตนในย่านสยาม เช่าพื้นที่ส่วนหนึ่งจากวังสระปทุม ประกอบด้วย
 สยามดิสคัฟเวอรี
 สยามเซ็นเตอร์
 สยามพารากอน
 เอ็มบีเคเซ็นเตอร์ เป็นศูนย์การค้าภายใต้การดำเนินงานโดยเอ็มบีเค เช่าพื้นที่ส่วนหนึ่งจากจุฬาลงกรณ์มหาวิทยาลัย
 สยามสแควร์ ศูนย์การค้าเปิดโล่งแนวราบขนาดใหญ่ ดำเนินงานโดยสำนักงานจัดการทรัพย์สิน จุฬาลงกรณ์มหาวิทยาลัย

 การพัฒนา 
ในช่วง 3 ปีแรก ในการดำเนินงานของสมาคมการค้าพลังสยามนั้น (พ.ศ. 2559 - 2562) สมาคมฯ ได้ลงทุนด้วยงบรวมประมาณ 11,000 ล้านบาท เพื่อพัฒนาศูนย์การค้าในความร่วมมือและพื้นที่ใกล้เคียงโดยรอบ และดึงร้านค้าภายในศูนย์การค้าดังกล่าวจำนวนกว่า 4,200 ราย มาเข้าร่วมทำการตลาดให้และร่วมกิจกรรมต่าง ๆ กับทางสมาคมฯ ร่วมกัน ซึ่งจะทำให้นักท่องเที่ยวชาวต่างชาติที่เข้ามาท่องเที่ยวในย่านสยามเพิ่มเป็น 40% โดยเฉพาะอย่างยิ่ง การปรับปรุงสกายวอล์กบริเวณแยกปทุมวันให้เชื่อมต่อและอำนวยความสะดวกได้มากขึ้น สามารถเชื่อมต่อการเดินทางจากรถไฟฟ้าบีทีเอส สายสีลม สถานีสนามกีฬาแห่งชาติ เข้ามาที่หอศิลปวัฒนธรรมแห่งกรุงเทพมหานคร, เอ็มบีเคเซ็นเตอร์, สยามดิสคัฟเวอรี และสยามสแควร์ได้โดยตรง โดยเริ่มก่อสร้างตั้งแต่ต้นปี พ.ศ. 2559 และเปิดใช้งานในวันที่ 4 สิงหาคม พ.ศ. 2560 และได้มีการประกวดตั้งชื่อสกายวอล์กแห่งนี้ จนสุดท้ายได้ชื่ออย่างเป็นทางการคือ สกายวอล์กวันสยาม
# กาซุ เฮียกกิ ยาเงียว
กาซุ เฮียกกิ ยาเงียว  เป็นหนังสือเล่มแรกของโทริยามะ เซกิเอ็งที่มีแนวเอะ-ฮง เผยแพร่ใน ค.ศ. 1776 รุ่นที่แปลและมีคำอธิบายภาษาอังกฤษเผยแพร่ใน ค.ศ. 2016 หนังสือต่อจากเล่มนี้ ได้แก่ คนจากุ กาซุ โซกุ เฮียกกิ, คนจากุ เฮียกกิ ชูอิ และ กาซุ เฮียกกิ สึเรซูเระ บูกูโระ

หนังสือนี้มีเนื้อเรื่องเกี่ยวกับหนังสือรวมเรื่องสัตว์ในตำนานประเภทเหนือธรรมชาติ ชุดสะสมของผี, วิญญาณ และสัตว์ประหลาดจากวรรณกรรม, คติชน และผลงานศิลปะอื่น ๆ ภาพวาดของ กาซุ เฮียกกิ ยาเงียว ได้รับอิทธิพลอย่างมากจากม้วนภาพ เฮียกไก ซูกัง ใน ค.ศ. 1737 โดยซาวากิ ซูชิ; นวัตกรรมของเซกิเอ็งคือการเตรียมภาพบนแม่พิมพ์ไม้เพื่อที่จะผลิตหนังสือเป็นจำนวนมาก ซึ่งมีเจตนาทำเป็นหนังสือล้อเลียนของหนังสือบางเล่ม เช่น วากัง ซันไซ ซูเอะ ที่มีอิทธิพลต่อภาพ โยไก ในประเทศญี่ปุ่นอย่างลึกซึ้ง หนังสือนี้มีการพิสูจน์ว่าโด่งดังมากพอที่จะตีพิมพ์ใหม่สามครั้งในสมัยเอโดะ หนังสือนี้แบ่งออกเป็น 3 ฉบับย่อย: หยิน, หยาง และ ลม ในฉบับ หยิน มีคำปรารภของนักกวี มากิ โทเอ ส่วนฉบับลมจบด้วยคำแถลงท้ายเล่มโดยเซกิเอ็ง

 ฉบับแรก "หยิน" – 陰 

 ฉบับที่สอง "หยาง" – 陽 

 ฉบับที่สาม "ลม" – 風
# มิสเตอร์ซูปราเนชันแนลไทยแลนด์ 2021
มิสเตอร์ซูปราเนชันแนลไทยแลนด์ 2021 ถือได้ว่าเป็นการประกวดมิสเตอร์ซูปราเนชันแนลไทยแลนด์ 2021 ที่ถูกจัดขึ้นเป็นครั้งที่ 5 การประกวดรอบตัดสินออดิชั่น ออนไลน์ โดยผู้สมัครที่ผ่านการคัดเลือกเบื้องต้นจากรูปภาพ กองประกวดฯ จะนัดสัมภาษณ์ LIVE ทาง facebook เพื่อคัดหนุ่มหล่อที่พร้อมที่สุดเพียง 1 เดียว รับตำแหน่ง มิสเตอร์ซูปราเนชันแนลไทยแลนด์ 2021
 ผลการประกวด 
 ลำดับ 
 ผู้เข้าประกวด 

ผู้ที่ผ่านรอบคัดเลือกเข้าสู่รอบ 5 คนสุดท้ายของการประกวดมิสเตอร์ซูปราเนชันแนลไทยแลนด์ 2021 มีรายชื่อดังต่อไปนี้:ติดตามสัมภาษณ์ผู้สมัครคัดเลือกตัวแทน Mister Supranational Thailand 2021

พลช เพ็ชรนารี

พงศ์เทพ บุญเลิศนิรันดร์

นิปุณ แก้วเรือน

พิชญุตม์ ยงค์สงวนชัย

ทนงศักดิ์ บุญสูง
ตำแหน่งในการประกวดผู้เข้าประกวดชื่อเล่นอายุน้ำหนักส่วนสูง จังหวัดการประกวดระดับนานาชาติรางวัลพิเศษมิสเตอร์ซูปราเนชันแนลไทยแลนด์ 2021 นิปุณ แก้วเรือนต้นกล้า 19 178กรุงเทพมหานครไม่ผ่านเข้ารอบ – มิสเตอร์ซูปราเนชันแนล 2021 พลช เพ็ชรนารีนิค 2985 182กรุงเทพมหานคร พงศ์เทพ บุญเลิศนิรันดร์พงศ์ 2570 180สงขลา พิชญุตม์ ยงค์สงวนชัย 21180 190กรุงเทพมหานคร ทนงศักดิ์ บุญสูง จูนนครพนม
 อ้างอิง
# เพชรดาว โต๊ะมีนา
แพทย์หญิง เพชรดาว โต๊ะมีนา (เกิด 7 พฤษภาคม พ.ศ. 2508) เป็นแพทย์หญิงและนักการเมืองชาวไทย ปัจจุบันดำรงตำแหน่งที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (ศุภมาส อิศรภักดี) อดีตสมาชิกสภาผู้แทนราษฎร แบบบัญชีรายชื่อ สังกัดพรรคภูมิใจไทย เป็นบุตรสาวนายเด่น โต๊ะมีนา อดีตรัฐมนตรี และแกนนำกลุ่มวาดะห์พญ.เพชรดาว โต๊ะมีนา ลงช่วยผู้สมัคร สส.พรรคภูมิใจไทยหาเสียง ชูนโยบายแก้ปัญหาปากท้อง

 ประวัติ 
เพชรดาว เกิดเมื่อวันที่ 7 พฤษภาคม พ.ศ. 2508 เป็นบุตรสาวคนโตนายเด่น โต๊ะมีนา อดีต สมาชิกสภาผู้แทนราษฎรจังหวัดปัตตานี กับนางผอูญ โต๊ะมีนา 

สำเร็จการศึกษาระดับปริญญาตรี วิทยาศาสตรบัณฑิต และแพทยศาสตรบัณฑิต จาก National University of Malaysia ประเทศมาเลเซีย และปริญญาโท รัฐศาสตรมหาบัณฑิต สาขาการเมืองการปกครอง จากมหาวิทยาลัยธรรมศาสตร์

 การทำงาน 
เพชรดาว เคยรับราชการในกระทรวงสาธารณสุข 
เคยเป็นผู้อำนวยการศูนย์สุขภาพจิตที่ 12 รับผิดชอบพื้นที่ 7 จังหวัดภาคใต้ตอนล่าง และเคยเป็นอดีตผู้อำนวยการศูนย์สุขภาพจิตที่ 15 รับผิดชอบพื้นที่สามจังหวัดชายแดนภาคใต้ส.ส.มุสลิมเข้าสภา "เพชรดาว โต๊ะมีนา" จากงานเยียวยาสู่ถนนการเมือง  ตามลำดับ

 งานการเมือง 
เพชรดาว เข้าสู่การเมืองโดยการลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคความหวังใหม่ แต่ไม่ได้รับเลือกตั้ง ต่อมาได้รับแต่งตั้งเป็นผู้ชำนาญการประจำคณะกรรมาธิการการสาธารณสุข วุฒิสภา ในปี พ.ศ. 2545 – พ.ศ. 2549 

เพชรดาว เคยลงสมัครรับเลือกตั้งเป็นสมาชิกวุฒิสภา 2 ครั้ง แต่ไม่ได้รับเลือก คือการเลือกตั้งสมาชิกวุฒิสภาไทยเป็นการทั่วไป พ.ศ. 2549 และการเลือกตั้งสมาชิกวุฒิสภาไทยเป็นการทั่วไป พ.ศ. 2557

เพชรดาว ได้รับการแต่งตั้งเป็นคณะกรรมการอิสระเพื่อความสมานฉันท์แห่งชาติ ในปี พ.ศ. 2548 และได้รับแต่งตั้งเป็นผู้เชี่ยวชาญด้านการให้คำปรึกษาทางจิตวิทยาและการฟื้นฟูเหยื่อจากการก่อการร้ายองค์การสหประชาติ UNCCT United Nation Counter - Terrorism Center ตั้งแต่ปี 2558 ถึงปัจจุบัน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เพชรดาว ได้รับเลือกตั้งเป็นสมาชิกสภาผู้แทนราษฎรสมัยแรก ในแบบบัญชีรายชื่อ สังกัดพรรคภูมิใจไทย ต่อมาในรัฐบาลเศรษฐา ทวีสิน และแพทองธาร ชินวัตร เธอจึงได้รับแต่งตั้งเป็นที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมครม.เศรษฐา เห็นชอบตั้ง ขรก.การเมือง 34 ตำแหน่ง - ชัย วัชรงค์ โฆษกป้ายแดง(ศุภมาส อิศรภักดี)

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# สวาป เผ่าประทาน
สวาป เผ่าประทาน เป็นสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย เป็นรองประธานคณะกรรมการกลางอิสลามแห่งประเทศไทย และเป็นอดีตนักการเมืองท้องถิ่นในจังหวัดประจวบคีรีขันธ์ดึงกำนันสวาป เผ่าประทาน กก.กลางอิสลามฯ-คนดังประจวบเข้าภูมิใจไทย

 ประวัติ 
สวาป เผ่าประทาน เกิดเมื่อวันที่ 1 มกราคม พ.ศ. 2492 ที่อำเภอทับสะแก (เดิมเป็นอำเภอเมือง) จังหวัดประจวบคีรีขันธ์ จบการศึกษาประกาศนียบัตรมัธยมศึกษาตอนปลาย จากการศึกษานอกโรงเรียน เขามีบุตรสาวเป็นกำนันตำบลทับสะแก และสวาป เผ่าประทาน เป็นผู้ที่ได้รับการยอมรับจากมุสลิมในจังหวัดประจวบคีรีขันธ์"เสี่ยต่อ" หนาวศึกสามอ่าว เผชิญหน้า "ชาดา-ธรรมนัส"

 การทำงาน
สวาป เผ่าประทาน เป็นอดีตกำนันตำบลทับสะแก และเคยดำรงตำแหน่งนายกเทศมนตรีตำบลทับสะแก จังหวัดประจวบคีรีขันธ์สวาป เผ่าประทาน ส.ส.ป้ายแดง ภูมิใจไทย และเป็นกรรมการกลางอิสลามแห่งประเทศไทย จากผู้แทนของกรรมการอิสลามประจำจังหวัดประจวบคีรีขันธ์

สวาป เผ่าประทาน เข้าร่วมงานการเมืองกับพรรคภูมิใจไทย โดยการแนะนำของชาดา ไทยเศรษฐ์ ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อสังกัดพรรคภูมิใจไทย ลำดับที่ 15 แต่ไม่ได้รับการเลือกตั้ง ต่อมาในปี 2563 ได้เลื่อนขึ้นมาดำรงตำแหน่งแทน ชัย ชิดชอบ ซึ่งถึงแก่อนิจกรรมประกาศสภาผู้แทนราษฎร เรื่องให้ผู้มีชื่ออยู่ในลำดับถัดไปในบัญชีรายชื่อของพรรคการเมือง เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง (นายสวาป เผ่าประทาน พรรคภูมิใจไทย)จ่อ เลื่อน "สวาป เผ่าประทาน"เป็นส.ส.ภูมิใจไทย แทน "ปู่ชัย"

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๖, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๑, ๒๒ มกราคม ๒๕๖๔
# เศรษฐพงค์ มะลิสุวรรณ
พันเอก เศรษฐพงค์ มะลิสุวรรณ เป็นอดีตข้าราชทหารและนักการเมืองชาวไทย สมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย รองประธานคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม สภาผู้แทนราษฎร“เศรษฐพงค์” หนุนแก้ไขหลักเกณฑ์ใบอนุญาตใช้ดาวเทียมต่างชาติบริการอินเทอร์เน็ต อดีตรองประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และอดีตประธานกรรมการกิจการโทรคมนาคม (กทค.)เปิดประวัติ (ว่าที่) ส.ส. ส้มหล่น "เสธ.มาร์ช" พ.อ.เศรษฐพงค์ มะลิสุวรรณ"พ.อ.เศรษฐพงศ์"เขาคือใคร ไขข้องใจ ทำไมไม่ต้องพึ่ง"นาที"ก็ได้เป็นส.ส.

 ประวัติ 
พ.อ.เศรษฐพงค์ มะลิสุวรรณ เกิดเมื่อวันที่ 24 มีนาคม พ.ศ. 2509 สำเร็จการศึกษาจากโรงเรียนเตรียมทหาร รุ่นที่ 26 ปริญญาตรีวิศวกรรมศาสตรบัณฑิต (วิศวกรรมไฟฟ้า) โรงเรียนนายร้อยพระจุลจอมเกล้า รุ่นที่ 37 (รุ่นเดียวกับร้อยเอก ทรงกลด ชื่นชูผล) เริ่มเข้ารับราชการในตำแหน่งผู้บังคับหมวด กองพันทหารสื่อสารที่ 1 รักษาพระองค์ ต่อมาเป็นอาจารย์ กองวิชาวิศวกรรมไฟฟ้า ส่วนการศึกษา โรงเรียนนายร้อยพระจุลจอมเกล้า หลังจากนั้นได้ศึกษาต่อระดับปริญญาโท ได้รับปริญญาวิศวกรรมศาสตรมหาบัณฑิต สาขาวิศวกรรมโทรคมนาคม (MS in EE) ณ Georgia Institute of Technology ประเทศสหรัฐอเมริกา และ วิศวกรรมศาสตรมหาบัณฑิต สาขาวิศวกรรมโทรคมนาคม (MS in EE) ณ The George Washington University ประเทศสหรัฐอเมริกา พ.ศ. 2535 และ 2539 ตามลำดับ และศึกษาในระดับปริญญาเอก ได้รับปริญญาวิศวกรรมศาสตรดุษฎีบัณฑิต สาขาวิศวกรรมโทรคมนาคม (Ph.D. in EE) พ.ศ. 2543

พ.อ.เศรษฐพงค์ มะลิสุวรรณ เคยปฏิบัติหน้าที่ฝ่ายเลขาธิการของพลเอก มนตรี สังขทรัพย์ เมื่อครั้งดำรงตำแหน่งประธานกรรมการ บริษัท กสท โทรคมนาคม จำกัด (มหาชน) เขาจึงมีบทบาทในการทำงานด้านโทรคมนาคม จนกระทั่งได้รับการคัดเลือกเป็นกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. 

พ.อ.เศรษฐพงศ์ ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 โดยการเลื่อนขึ้นมาแทน ทรงศักดิ์ ทองศรี ซึ่งได้รับการแต่งตั้งเป็นรัฐมนตรีช่วยว่าการกระทรวงมหาดไทยประกาศสภาผู้แทนราษฎร เรื่องให้ผู้มีชื่ออยู่ในลำดับถัดไปในบัญชีรายชื่อของพรรคการเมือง เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง (พันเอก เศรษฐพงค์ มะลิสุวรรณ พรรคภูมิใจไทย)

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
# กองกำลังรบนอกประเทศบริติช (สงครามโลกครั้งที่หนึ่ง)
Principal battles of theBritish Expeditionary Force1914Battle of MonsBattle of Le CateauFirst Battle of the MarneFirst Battle of the AisneBattle of La BasséeFirst Battle of Ypres1915Battle of Neuve ChapelleSecond Battle of YpresBattle of FestubertBattle of Loos1916Battle of the SommeBattle of Fromelles1917Battle of ArrasBattle of the MessinesBattle of PasschendaleFirst Battle of Cambrai1918Battle of the SommeBattle of the LysSecond Battle of the AisneSecond battle of the MarneHundred Days' OffensiveBattle of AmiensSecond Battle of the SommeBattle of EpheySecond Battle of CambraiBattle of Sambre

กองกำลังรบนอกประเทศบริติช (British Expeditionary Force - BEF) เป็นหกกองพลของกองทัพบกบริติชที่ถูกส่งไปยังแนวรบด้านตะวันตกในช่วงสงครามโลกครั้งที่หนึ่ง แผนการสำหรับกองกำลังรบนอกประเทศบริติชได้เริ่มต้นในปี ค.ศ. 1906 - ค.ศ. 1912 การปฏิรูปของฮาลเดนของกองทัพบกบริติชได้ดำเนินการโดยรัฐมนตรีว่าการกระทรวงสงคราม ริชาร์ด ฮาลเดน ภายหลังจากสงครามบัวร์ครั้งที่สอง (ค.ศ. 1899-ค.ศ. 1902)Tucker & Roberts (2005), p.504

คำว่า"กองกำลังรบนอกประเทศบริติช" มักจะถูกใช้เพื่อเรียกโดยเฉพาะกองกำลังที่อยู่ในฝรั่งเศสก่อนที่จะสิ้นสุดลงในยุทธการที่อิพร์ครั้งแรกในวันที่ 22 พฤศจิกายน ค.ศ. 1914 ในช่วงปลายปี ค.ศ. 1914 ภายหลังการสู้รบที่มงส์, Le Cateau, Aisne และอิพร์ การมีอยู่ของกองกำลังรบนอกประเทศบริติชแทบจะหมดลง แม้ว่ามันจะช่วยยัยยั้งการรุกคือของเยอรมันไว้ได้Chandler (2003), p.211 จุดสิ้นสุดทางเลือกของกองกำลังรบนอกประเทศบริติช คือ 26 ธันวาคม ค.ศ. 1914 เมื่อได้มีการแบ่งแยกออกเป็นกองทัพที่หนึ่งและที่สอง(กองทัพที่สาม สี่ และห้าถูกสร้างขึ้นในภายหลังในสงคราม) กองกำลังรบนอกประเทศบริติชยังคงเป็นชื่อทางการของกองทัพบกบริติชในฝรั่งเศสและฟลานเดอร์ ตลอดในช่วงสงครามโลกครั้งหนึ่ง

จักรพรรดิวิลเฮล์มที่ 2 แห่งเยอรมนี ผู้ซึ่งมีชื่อเสียงในเรื่องไม่สนใจใยดีต่อกองกำลังรบนอกประเทศบริติช ซึ่งถูกกล่าวหาว่าได้ออกคำสั่งเมื่อวันที่ 19 สิงหาคม ค.ศ. 1914 เพื่อ"กำจัด...ชาวอังกฤษที่ทรยศและให้เดินข้ามกองกำลังขนาดเล็กที่น่ารังเกียจของนายพลเฟรนซ์" ดังนั้น ในปีต่อมา ผู้รอดชีวิตจากกองทัพประจำการจึงได้ขนานนามตัวเองว่า "ผู้ถูกเหยียดหยามเก่า"(The Old Contemptibles) ไม่เคยพบหลักฐานใดๆ เกี่ยวกับคำสั่งดังกล่าวที่ถูกออกโดยพระเจ้าไกเซอร์
# เรืองศักดิ์ งามสมภาค
เรืองศักดิ์ งามสมภาค (เกิด
11 กุมภาพันธ์ พ.ศ. 2487) อดีตสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย เป็นสมาชิกกลุ่มของสมศักดิ์ เทพสุทิน และอดีตอธิบดีกรมโรงงานอุตสาหกรรม

 ประวัติ 
เรืองศักดิ์ งามสมภาค เกิดเมื่อวันที่ 11 กุมภาพันธ์ พ.ศ. 2487 สำเร็จการศึกษาระดับชั้นประกาศนียบัตรวิชาชีพ จาก วิทยาลัยช่างกลพระนครเหนือ (มหาวิทยาลัยเทคโนโลยีราชมงคลพระนคร วิทยาเขตพระนครเหนือ ในปัจจุบัน) ระดับประกาศนียบัตรวิชาชีพชั้นสูง จากวิทยาลัยเทคนิคกรุงเทพ (มหาวิทยาลัยเทคโนโลยีราชมงคลกรุงเทพ ในปัจจุบัน) และระดับปริญญาตรีจากประเทศฟิลิปปินส์เรืองศักดิ์ งามสมภาค จาก ไทยรัฐ

 การทำงาน 
เรืองศักดิ์ เคยรับราชการในสังกัดสำนักงานปลัดกระทรวงอุตสาหกรรม จนกระทั่งได้ดำรงตำแหน่งเลขาธิการคณะกรรมการอ้อยและน้ำตาลทราย กระทรวงอุตสาหกรรม  อธิบดีกรมโรงงานอุตสาหกรรม จนเกษียณอายุราชการในปี 2547

เรืองศักดิ์ เข้าร่วมงานการเมืองกับพรรคภูมิใจไทย และได้รับแต่งตั้งเป็นรองเลขาธิการพรรค ในปี 2552 นายเรืองศักดิ์ เป็นผู้หนึ่งที่ถูกกล่าวว่าเป็นบุคคลที่จะได้รับการเสนอชื่อเป็นรัฐมนตรีช่วยว่าการกระทรวงสาธารณสุข แทนนายมานิต นพอมรวดี ในปี 2553เรืองศักดิ์-พรสิริชิงดำเก้าอี้รมช.สธ. แต่สุดท้ายก็เป็นนางพรรณสิริ กุลนาถสิริ ที่ได้รับแต่งตั้ง 

จากนั้นได้รับเลือกตั้งเป็นสมาชิกสภาผู้แทนราษฎรสมัยแรก แบบบัญชีรายชื่อ สังกัดพรรคภูมิใจไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ต่อมาย้ายไปสังกัดพรรคเพื่อไทย ในปี 2557กลุ่มมัชฌิมา ทยอยลาออกจาก ภท. คาดหันซบ พท.'สมศักดิ์'แยกวงภท.เหตุวืดเก้าอี้หัวหน้า

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๕๘, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๕ ตอนที่ ๑๑๐ ง ฉบับพิเศษ หน้า ๓๒, ๑๓ กรกฎาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๕ ตอนที่ ๒ ข หน้า ๗๑๖, ๑๘ มกราคม ๒๕๔๑
# อิจิโนมิยะ
อิจิโนมิยะ  เป็นคำในประวัติศาสตร์ที่หมายถึงศาลเจ้าชินโตของญี่ปุ่นที่มีลำดับศักดิ์ของศาลเจ้าสูงที่สุด (:ja:社格) ในแคว้นEncyclopedia of Shinto,  "Ichi no miya/ Sōja; retrieved 2013-5-14. หรือจังหวัดหนึ่ง ๆ

แคว้นเก่าแก่ของญี่ปุ่นส่วนใหญ่มีอิจิโนมิยะตั้งแต่ 1 แห่งขึ้นไป ซึ่งทำให้กลายเป็นชื่อของสถานที่ เช่น นครอิจิโนมิยะ จังหวัดไอจิ ศาลเจ้าที่มีลำดับศักดิ์ต่ำกว่าจะเรียกว่า นิโนมิยะ (二宮, อันดับสอง), ซันโนมิยะ (三宮, อันดับสาม), ชิโนมิยะ (四宮, อันดับสี่) ไปเรื่อย ๆ

 ประวัติ 
อิจิโนมิยะ พัฒนามาจากระบบการจัดหมวดหมู่และการจัดอันดับของศาลเจ้าภายในแคว้น

 ภาพ
# มบาว
มบาว  เป็นเกาะขนาดเล็กของประเทศฟีจี ตั้งอยู่ทางตะวันออกของเกาะวีตีเลวู มบาวขึ้นมามีบทบาทสำคัญช่วงกลางคริสต์ทศวรรษ 1800 และกลายเป็นศูนย์อำนาจสำคัญของฟีจี จนถึงสมัยที่มอบอำนาจการปกครองให้บริเตน อย่างไรก็ตามเกาะแห่งนี้ยังถือได้ว่ามีอิทธิพลทางการเมืองและมีบทบาทนำตลอดช่วงฟีจียุคใหม่ มบาวเป็นศูนย์กลางการปกครองของสมาพันธรัฐกุมบูนา และศูนย์กลางของผู้นำท้องถิ่นของจังหวัดไตเลวู โดยแบ่งการปกครองเป็น 3 หมู่บ้าน ได้แก่ มบาว ลาซากาวและโซโซ มบาวมีจุดสังเกตสำคัญคือโบสถ์คริสต์ที่เก่าแก่ที่สุดในฟีจีและหินที่ใช้บดกระโหลกของผู้เคราะห์ร้ายจากการถูกกิน

ภาษาฟีจีมีหลายสำเนียง แต่สำเนียงทางการมีพื้นฐานจากมบาวLewis, M. Paul (ed.), 2009. Ethnologue: Languages of the World, Sixteenth edition. Dallas, Tex.: SIL International. Online version: http://www.ethnologue.com/.
# พระเจ้าชัยสิงหวรรมันที่ 3
พระเจ้าชัยสิงหวรรมันที่ 3  เอกสารเวียดนามออกพระนามว่า เจ๊ เมิน (,) หรือ โบ๋ ดิ๊ก (,) เป็นพระมหากษัตริย์แห่งอาณาจักรจามปา พระองค์มีบทบาทสำคัญในการปราบปรามการแผ่อำนาจลงใต้ของมองโกล

 พระราชประวัติ 
พระเจ้าชัยสิงหวรรมันที่ 3 มีพระนามเดิมว่า เจ้าชายหริชิต หรือ ซรี ฮารีจิต โป เดวาดา ซโวร์  เป็นพระราชโอรสในพระเจ้าอินทรวรรมันที่ 5 กับพระนางโคเรนทรักษมี

ในรัชกาลของพระราชชนก มองโกลแผ่อำนาจลงมาตอนใต้ กระทั่ง ค.ศ. 1282 กุบไลข่านส่งทูตเชิญบรรณาการไปรัฐจามปา แต่ทูตไม่ปฏิบัติตามธรรมเนียมจามจึงถูกกษัตริย์จามประหารชีวิต กุบไลข่านจึงไปตีจามปาจนสำเร็จในเดียวกันนั้น พระเจ้าอินทรวรรมันที่ 5 และเจ้าชายหริชิต พร้อมทั้งกองทัพที่ยังเหลืออยู่หลบหนีไปยังเขตภูเขา และใช้ยุทธวิธีซุ่มโจมตีแบบกองโจร ทำให้ทัพมองโกลต้องทุกข์ทนกับอากาศร้อน โรคภัย และขาดแคลนเสบียง ที่สุดจึงละทิ้งที่มั่น หลังการตายของซากาโถว ผู้นำระดับสูงของมองโกล การรุกรานจามปาและอันนัมของมองโกลจึงยุติลงMaspero, G., 2002, The Champa Kingdom, Bangkok: White Lotus Co., Ltd., 

หลังเสวยราชสมบัติ พระองค์มีพระมเหสีเอกคือ พระนางภาสกรเทวี และพระนางตาปาซี ซึ่งเป็นเจ้าหญิงแห่งชวา แต่จากการที่พระองค์มีสัมพันธไมตรีกับจักรวรรดิด่ายเหวียต จึงอภิเษกสมรสกับเจ้าหญิงฮเหวี่ยน เจิน พระราชธิดาของจักรพรรดิเจิ๊น เญิน ตง โดยมอบดินแดนจังหวัดโอและเล๊ เป็นข้อแลกเปลี่ยนกับด่ายเหวียด แต่หลังพระเจ้าชัยสิงหวรรมันที่ 3 สวรรคตเมื่อ ค.ศ. 1307 เจ้าหญิงฮเหวี่ยน เจินปฏิเสธที่จะเข้าพิธีสตีตามธรรมเนียมจาม ถือเป็นเรื่องอัปยศสำหรับชาวจาม ด้วยเหตุนี้พระเจ้าชัยสิงหวรรมันที่ 4 เป็นพระราชโอรสผู้เสวยราชย์ต่อมา จึงยกทัพไปตีดินแดนจังหวัดโอและเล๊คืนจากด่ายเหวียด แต่พระองค์พ่ายแพ้และถูกจับกุมไว้ จนกระทั่งสวรรคตในฐานะคนโทษในด่ายเหวียด